**ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ ΤΗΣ ΑΝΩΝΥΜΗΣ ΕΤΑΙΡΕΙΑΣ**



την 12η Ιουλίου 2019, ημέρα Παρασκευή και ώρα 15:00

Θέση Τζήμα – Κορωπί Αττικής

Στοιχεία & Πληροφορίες Άρθρων 123 και 141 του Ν. 4548/2018

**Λεπτομερείς πληροφορίες σχετικά με τα δικαιώματα των μετόχων και τους όρους άσκησής τους, σύμφωνα με την παράγραφο 4 του άρθρου 121 και τις παραγράφους 2, 3, 6 και 7 του άρθρου 141 του Ν. 4548/2018:**

1. **2, 3, 6 και 7 του Άρθρου 141 του Ν. 4548/2018 (Άρθρο 121§4(α)(αα) του Ν. 4548/2018)**

**Άρθρο 141§2**

«2. Με αίτηση μετόχων, που εκπροσωπούν το ένα εικοστό (1/20) του καταβεβλημένου κεφαλαίου, το διοικητικό συμβούλιο υποχρεούται να εγγράψει στην ημερήσια διάταξη γενικής συνέλευσης, που έχει ήδη συγκληθεί, πρόσθετα θέματα, αν η σχετική αίτηση περιέλθει στο διοικητικό συμβούλιο δεκαπέντε (15) τουλάχιστον ημέρες πριν από τη γενική συνέλευση. Τα πρόσθετα θέματα πρέπει να δημοσιεύονται ή να γνωστοποιούνται, με ευθύνη του διοικητικού συμβουλίου, κατά το άρθρο 122, επτά (7) τουλάχιστον ημέρες πριν από τη γενική συνέλευση. Σε εταιρείες με μετοχές εισηγμένες σε ρυθμιζόμενη αγορά, η αίτηση για την εγγραφή πρόσθετων θεμάτων στην ημερήσια διάταξη συνοδεύεται από αιτιολόγηση ή από σχέδιο απόφασης προς έγκριση στη γενική συνέλευση και η αναθεωρημένη ημερήσια διάταξη δημοσιοποιείται κατά τον ίδιο τρόπο όπως η προηγούμενη ημερήσια διάταξη, δεκατρείς (13) ημέρες πριν από την ημερομηνία της γενικής συνέλευσης και ταυτόχρονα τίθεται στη διάθεση των μετόχων στο διαδικτυακό τόπο της εταιρείας, μαζί με την αιτιολόγηση ή το σχέδιο απόφασης που έχει υποβληθεί από τους μετόχους κατά τα προβλεπόμενα στην παράγραφο 4 του άρθρου 123. Τόσο σε εταιρείες με μετοχές εισηγμένες σε ρυθμιζόμενη αγορά όσο και σε εταιρείες χωρίς μετοχές εισηγμένες σε ρυθμιζόμενη αγορά, αν τα θέματα αυτά δεν δημοσιευθούν, οι αιτούντες μέτοχοι δικαιούνται να ζητήσουν την αναβολή της γενικής συνέλευσης, σύμφωνα με την παράγραφο 5 και να προβούν οι ίδιοι στη δημοσίευση, κατά τα οριζόμενα στο δεύτερο εδάφιο της παρούσας παραγράφου, με δαπάνη της εταιρείας.»

**Άρθρο 141§3**

«3. Σε εταιρείες με μετοχές εισηγμένες σε ρυθμιζόμενη αγορά, μέτοχοι που εκπροσωπούν το ένα εικοστό (1/20) του καταβεβλημένου κεφαλαίου έχουν το δικαίωμα να υποβάλλουν σχέδια αποφάσεων για θέματα που περιλαμβάνονται στην αρχική ή την τυχόν αναθεωρημένη ημερήσια διάταξη γενικής συνέλευσης. Η σχετική αίτηση πρέπει να περιέλθει στο διοικητικό συμβούλιο επτά (7) τουλάχιστον ημέρες πριν από την ημερομηνία της γενικής συνέλευσης, τα σχέδια δε αποφάσεων τίθενται στη διάθεση των μετόχων κατά τα οριζόμενα στην παράγραφο 3 του άρθρου 123, έξι (6) τουλάχιστον ημέρες πριν από την ημερομηνία της γενικής συνέλευσης.»

**Άρθρο 141§6**

«6. Ύστερα από αίτηση οποιουδήποτε μετόχου, που υποβάλλεται στην εταιρεία πέντε (5) τουλάχιστον πλήρεις ημέρες πριν από τη γενική συνέλευση, το διοικητικό συμβούλιο υποχρεούται να παρέχει στη γενική συνέλευση τις αιτούμενες συγκεκριμένες πληροφορίες για τις υποθέσεις της εταιρείας, στο μέτρο που αυτές είναι σχετικές με τα θέματα της ημερήσιας διάταξης. Υποχρέωση παροχής πληροφοριών δεν υφίσταται, όταν οι σχετικές πληροφορίες διατίθενται ήδη στο διαδικτυακό τόπο της εταιρείας, ιδίως με τη μορφή ερωτήσεων και απαντήσεων. Επίσης, με αίτηση μετόχων, που εκπροσωπούν το ένα εικοστό (1/20) του καταβεβλημένου κεφαλαίου, το διοικητικό συμβούλιο υποχρεούται να ανακοινώνει στη γενική συνέλευση, εφόσον είναι τακτική, τα ποσά που, κατά την τελευταία διετία, καταβλήθηκαν σε κάθε μέλος του διοικητικού συμβουλίου ή τους διευθυντές της εταιρείας, καθώς και κάθε παροχή προς τα πρόσωπα αυτά από οποιαδήποτε αιτία ή σύμβαση της εταιρείας με αυτούς. Σε όλες τις παραπάνω περιπτώσεις το διοικητικό συμβούλιο μπορεί να αρνηθεί την παροχή των πληροφοριών για αποχρώντα ουσιώδη λόγο, ο οποίος αναγράφεται στα πρακτικά. Τέτοιος λόγος μπορεί να είναι, κατά τις περιστάσεις, η εκπροσώπηση των αιτούντων μετόχων στο διοικητικό συμβούλιο, σύμφωνα με τα άρθρα 79 ή 80. Στις περιπτώσεις της παρούσας παραγράφου το διοικητικό συμβούλιο μπορεί να απαντήσει ενιαία σε αιτήσεις μετόχων με το ίδιο περιεχόμενο.»

**Άρθρο141§7**

«7. Ύστερα από αίτηση μετόχων, που εκπροσωπούν το ένα δέκατο (1/10) του καταβεβλημένου κεφαλαίου η οποία υποβάλλεται στην εταιρεία μέσα στην προθεσμία της παραγράφου 6, το διοικητικό συμβούλιο υποχρεούται να παρέχει στη γενική συνέλευση πληροφορίες για την πορεία των εταιρικών υποθέσεων και την περιουσιακή κατάσταση της εταιρείας. Το διοικητικό συμβούλιο μπορεί να αρνηθεί την παροχή των πληροφοριών για αποχρώντα ουσιώδη λόγο, ο οποίος αναγράφεται στα πρακτικά. Τέτοιος λόγος μπορεί να είναι, κατά τις περιστάσεις, η εκπροσώπηση των αιτούντων μετόχων στο διοικητικό συμβούλιο, σύμφωνα με τα άρθρα 79 ή 80, εφόσον τα αντίστοιχα μέλη του διοικητικού συμβουλίου έχουν λάβει τη σχετική πληροφόρηση κατά τρόπο επαρκή»

Σημειώνεται ότι, σύμφωνα µε την παράγραφο 8 του Άρθρου 141 του Ν. 4548/*2018 «8. Στις περιπτώσεις των παραγράφων 6 και 7 του παρόντος, τυχόν αμφισβήτηση ως προς το βάσιμο ή μη της αιτιολογίας άρνησης εκ μέρους του διοικητικού συμβουλίου παροχής των πληροφοριών, επιλύεται από το δικαστήριο με απόφασή του, που εκδίδεται κατά τη διαδικασία των ασφαλιστικών μέτρων. Με την ίδια απόφαση το δικαστήριο υποχρεώνει και την εταιρεία να παράσχει τις πληροφορίες που αρνήθηκε. Η απόφαση δεν προσβάλλεται με ένδικα μέσα.»*

Επισημαίνεται ότι, σύμφωνα µε την παράγραφο 12 του Άρθρου 141 του Ν. 4548/2018, οι αιτούντες Μέτοχοι οφείλουν να αποδεικνύουν τη μετοχική τους ιδιότητα και, εκτός από την περίπτωση του πρώτου εδαφίου της ανωτέρω παραγράφου 6 του άρθρου 141 του Ν. 4548/2018, τον αριθμό των μετοχών που κατέχουν κατά την άσκηση του σχετικού δικαιώματος. Η απόδειξη της μετοχικής ιδιότητας μπορεί να γίνεται με κάθε νόμιμο μέσο και πάντως μέσω της απευθείας ηλεκτρονικής σύνδεσης της Εταιρείας με τα αρχεία της ΕΧΑΕ ή με την προσκόμιση σχετικής έγγραφης βεβαίωσης της ΕΧΑΕ.

**2.** **Πρόσκληση για τη σύγκληση Τακτικής Γενικής Συνέλευσης (Άρθρο 123§3 του Ν.**

**4548/2018).**

Το κείμενο της πρόσκλησης της Τακτικής Γενικής Συνέλευσης, όπως δημοσιεύτηκε στις 21.06.2019 σύμφωνα µε το Άρθρο 122 του Ν. 4548/2018, παρατίθεται στο Παράρτημα Ι του παρόντος.

**3.**  **Συνολικός αριθμός μετοχών και δικαιωμάτων ψήφου (Άρθρο 123§3(β) του Ν. 4548/2018).**

Κατά την ημερομηνία δημοσίευσης της πρόσκλησης στις 21.06.2019, το καταβλημένο μετοχικό κεφάλαιο της Εταιρείας ανερχόταν σε € 3.897.168,00 διαιρούμενο σε 9.742.920 κοινές, ονομαστικές μετά ψήφου μετοχές. Συνεπώς, κατά την ίδια ως άνω ημερομηνία, ο συνολικός αριθμός των δικαιωμάτων ψήφου ανήρχετο σε 9.742.920.

**4.** **Έγγραφα που πρόκειται να υποβληθούν στην Τακτική Γενική Συνέλευση (Άρθρο 123§4 ου Ν. 4548/2018).**

Στην Τακτική Γενική Συνέλευση θα υποβληθούν οι Ετήσιες Οικονομικές Καταστάσεις – Εταιρικές και Ενοποιημένες (συμπεριλαμβανομένων και των Σημειώσεων), που αφορούν στην κλειόμενη χρήση 2018 (01.01.2018 – 31.12.2018) και οι σχετικές Εκθέσεις του Διοικητικού Συμβουλίου και των Ορκωτών Ελεγκτών - Λογιστών, που αφορούν στην κλειόμενη χρήση 2018 (01.01.2018 – 31.12.2018), που είναι ήδη αναρτημένες στην ιστοσελίδα της Εταιρείας [www.karamolegos-bkr.gr](http://www.karamolegos-bkr.gr).

**5. Στοιχεία του Άρθρου 123§4 του Ν. 4548/2018.**

Κατά την ημερομηνία του δημοσιοποίησης του παρόντος, δεν υφίσταται κανένα σχέδιο απόφασης για κάποιο θέμα της ημερήσιας διάταξης της Τακτικής Γενικής Συνέλευση.

Τα σχόλια του Διοικητικού Συμβουλίου για κάθε θέμα της ημερήσιας διάταξης της Τακτικής Γενικής Συνέλευσης παρατίθενται στο Παράρτημα ΙΙ του παρόντος.

**6. Έντυπο για την άσκηση του δικαιώµατος ψήφου µέσω αντιπροσώπου (Άρθρο 123§3(γ) του Ν. 4548/2018).**

Το υπόδειγμα εξουσιοδότησης που δύνανται να χρησιμοποιήσουν οι μέτοχοι για την άσκηση των δικαιωμάτων ψήφου τους µέσω εκπροσώπου ή αντιπροσώπου στην Τακτική Γενική Συνέλευση παρατίθεται στο Παράρτημα ΙΙΙ.

ΠΑΡΑΡΤΗΜΑ Ι

**Π Ρ Ο Σ Κ Λ Η Σ Η**

***«ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.***

***ΑΡΙΘ. Γ.Ε.Μ.Η. 8338610200***

***ΠΡΟΣΚΛΗΣΗ***

*Των Μετόχων της Ανώνυμης Εταιρείας «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.»*

*σε Ετήσια Τακτική Γενική Συνέλευση (Εταιρική Χρήση 01/01/2018 – 31/12/2018)*

*Το Διοικητικό Συμβούλιο της εταιρείας «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.», σύμφωνα με τον Νόμο και το καταστατικό της εταιρείας και μετά την από 18.06.2019 απόφασή του, καλεί τους κ.κ. Μετόχους της Εταιρείας σε Ετήσια Τακτική Γενική Συνέλευση στις* ***12 Ιουλίου 2019, ημέρα Παρασκευή και ώρα 15:00*** *στην έδρα της Εταιρείας στη Θέση Τζήμα στο Κορωπί Αττικής, για συζήτηση και λήψη αποφάσεων επί των ακόλουθων θεμάτων της ημερήσιας διάταξης.*

***ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ***

*1) Υποβολή προς έγκριση των Ετήσιων Οικονομικών Καταστάσεων – Εταιρικών και Ενοποιημένων, που αφορούν στην κλειόμενη χρήση 2018 (01.01.2018 – 31.12.2018) και των σχετικών Εκθέσεων του Διοικητικού Συμβουλίου και των Ορκωτών Ελεγκτών - Λογιστών, που αφορούν στην κλειόμενη χρήση 2018 (01.01.2018 – 31.12.2018).*

*2) Λήψη απόφασης για την διανομή των κερδών της εταιρικής χρήσης 01.01.2018 – 31.12.2018 καθώς και του τρόπου και χρόνου διάθεσης αυτών.*

*3) Έγκριση της συνολικής διαχείρισης της Εταιρείας, σύμφωνα με το άρθρο 108 του Ν. 4548/2018, όπως ισχύει, και απαλλαγή των Ορκωτών Ελεγκτών της Εταιρίας από κάθε ευθύνη αποζημίωσης για την εταιρική χρήση 01.01.2018-31.12.2018.*

*4) Εκλογή ενός Τακτικού και ενός Αναπληρωματικού Ορκωτού Ελεγκτή - Λογιστή από το Μητρώο Ορκωτών Ελεγκτών για τον έλεγχο των ετησίων και εξαμηνιαίων οικονομικών καταστάσεων (Εταιρικών και Ενοποιημένων) για την τρέχουσα χρήση 2019 και καθορισμός της αμοιβής αυτών.*

*5) Χορήγηση αδείας, σύμφωνα με το άρθρο 98 παρ. 1 του Ν. 4548/2018, στα μέλη του Διοικητικού Συμβουλίου και στους Διευθυντές της Εταιρείας για τη συμμετοχή τους σε Διοικητικά Συμβούλια ή στη Διεύθυνση εταιρειών εντός ή/και εκτός του Ομίλου που επιδιώκουν όμοιους ή παρεμφερείς σκοπούς καθώς και των συνδεδεμένων εταιρειών.*

*6) Έγκριση των καταβληθεισών αμοιβών και αποζημιώσεων στα μέλη του Διοικητικού Συμβουλίου της Εταιρείας για την εταιρική χρήση 01.01.2018 – 31.12.2018 και προέγκριση αμοιβών και αποζημιώσεων του Διοικητικού Συμβουλίου για την εταιρική χρήση 01.01.2019– 31.12.2019.*

*7) Εναρμόνιση του Καταστατικού της Εταιρείας, σύμφωνα με τις διατάξεις του Ν. 4548/2018, όπως ισχύει. Τροποποίηση των άρθρων 4, 5, 6, 7, 8, 9, 10, 11, 12, 13, 15, 16, 18, 19, 20, 21, 23, 24, 26, 27, 28, 29, 31, 32, 33, 34, 35 του Καταστατικού της Εταιρείας, κατάργηση του άρθρου 14 του Καταστατικού και αναρίθμηση των άρθρων από το άρθρο 15 και εντεύθεν και Κωδικοποίηση αυτού.*

*8) Έγκριση της Πολιτικής Αποδοχών της Εταιρείας, σύμφωνα με το άρθρο 110 παρ. 2 του Ν. 4548/2018, όπως ισχύει.*

*9) Εκλογή μελών Επιτροπής Ελέγχου και ορισμός Προέδρου αυτής, σύμφωνα με το άρθρο 44 του Ν. 4449/2017, ως ισχύει.*

*10) Ενημέρωση για αποφάσεις του Διοικητικού Συμβουλίου.*

*11) Λοιπά θέματα και ανακοινώσεις.*

***ΔΙΚΑΙΩΜΑ ΣΥΜΜΕΤΟΧΗΣ ΚΑΙ ΨΗΦΟΥ ΣΤΗ ΓΕΝΙΚΗ ΣΥΝΕΛΕΥΣΗ***

*Στην Τακτική Γενική Συνέλευση στις 12 Ιουλίου 2019 δικαιούται να συμμετέχει και να ψηφίζει όποιος εμφανίζεται ως μέτοχος κοινών μετοχών της Εταιρείας στα αρχεία του Συστήματος Άυλων Τίτλων (Σ.Α.Τ.), που διαχειρίζεται η εταιρεία «ΕΛΛΗΝΙΚΑ ΧΡΗΜΑΤΙΣΤΗΡΙΑ – ΧΡΗΜΑΤΙΣΤΗΡΙΟ ΑΘΗΝΩΝ ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» («ΕΧΑΕ») κατά την ημερομηνία της Κυριακής* ***7ης Ιουλίου 2018 («Ημερομηνία Καταγραφής»),*** *δηλαδή, κατά την έναρξη της πέμπτης (5ης) ημέρας πριν από την ημερομηνία συνεδρίασης της Τακτικής Γενικής Συνέλευσης.*

*Η απόδειξη της μετοχικής ιδιότητας κατά την Ημερομηνία Καταγραφής γίνεται μέσω της απευθείας ηλεκτρονικής σύνδεσης της Εταιρείας με τα αρχεία της ΕΧΑΕ ή με την προσκόμιση από τους κ.κ. Μετόχους σχετικής έγγραφης βεβαίωσης της ΕΧΑΕ περί της μετοχικής τους ιδιότητας στα κεντρικά γραφεία της Εταιρείας (Θέση Τζήμα, Κορωπί Αττικής, τηλ. 210-6694200).*

*Σημειώνεται ότι για τη συμμετοχή των Μετόχων στην Τακτική Γενική Συνέλευση δεν απαιτείται η δέσμευση των μετοχών τους ή η τήρηση άλλης ανάλογης διαδικασίας, η οποία περιορίζει τη δυνατότητα πώλησης και μεταβίβασης των μετοχών κατά το χρονικό διάστημα που μεσολαβεί ανάμεσα στην Ημερομηνία Καταγραφής και την ημερομηνία της Τακτικής Γενικής Συνέλευσης.*

*Κάθε κοινή μετοχή δίνει δικαίωμα μιας ψήφου.*

***ΔΙΑΔΙΚΑΣΙΑ ΣΥΜΜΕΤΟΧΗΣ ΚΑΙ ΨΗΦΟΥ ΜΕΣΩ ΑΝΤΙΠΡΟΣΩΠΟΥ***

*Ο μέτοχος συμμετέχει στην Τακτική Γενική Συνέλευση και ψηφίζει είτε αυτοπροσώπως είτε μέσω αντιπροσώπων. Κάθε μέτοχος μπορεί να διορίζει μέχρι τρεις (3) αντιπροσώπους και τα νομικά πρόσωπα/μέτοχοι μπορούν να ορίζουν ως εκπροσώπους τους μέχρι τρία (3) φυσικά πρόσωπα. Σε περίπτωση που μέτοχος κατέχει μετοχές της Εταιρείας, οι οποίες εμφανίζονται σε περισσότερες του ενός λογαριασμούς αξιών, αυτός μπορεί να ορίσει διαφορετικούς αντιπροσώπους για τις μετοχές που εμφανίζονται στον κάθε λογαριασμό αξιών. Αντιπρόσωπος που ενεργεί για περισσότερους μετόχους μπορεί να ψηφίζει διαφορετικά για κάθε μέτοχο (άρθρο 128 παρ. 2 του Ν. 4548/2018).*

*Δεν παρέχεται η δυνατότητα συμμετοχής των μετόχων στην Γενική Συνέλευση και άσκησης του δικαιώματος ψήφου με ηλεκτρονικά μέσα, χωρίς τη φυσική παρουσία των μετόχων στον τόπο διεξαγωγής της, είτε δι’ αλληλογραφίας, καθώς και η δυνατότητα διορισμού και ανάκλησης αντιπροσώπου με ηλεκτρονικά μέσα καθώς τέτοια διαδικασία δεν προβλέπεται από το καταστατικό της Εταιρείας.*

*Έντυπο πληρεξουσιότητας για το διορισμό αντιπροσώπου θα είναι διαθέσιμο στους μετόχους:*

*α. Σε έγχαρτη μορφή στη Υπηρεσία Εξυπηρέτησης Μετόχων της Εταιρείας (Θέση «Τζήμα» Κορωπί Αττικής, τηλ.: 210-6694200), και*

*β. Σε ηλεκτρονική μορφή στην ιστοσελίδα της Εταιρείας (http://www.karamolegos-bkr.gr/).*

*Τα ανωτέρω έντυπα διορισμού αντιπροσώπου θα πρέπει να υποβληθούν, συμπληρωμένα και υπογεγραμμένα, στην Εταιρεία, στην προαναφερόμενη υπό στοιχείο (α) διεύθυνση, τουλάχιστον σαράντα οκτώ (48) ώρες πριν από την ημερομηνία της Τακτικής Γενικής Συνέλευσης, ήτοι μέχρι* ***την 10η Ιουλίου 2019 και ώρα 15:00.***

*Ο αντιπρόσωπος υποχρεούται να γνωστοποιεί στην Εταιρεία, πριν από την έναρξη της συνεδρίασης της Τακτικής Γενικής Συνέλευσης, κάθε συγκεκριμένο γεγονός, το οποίο μπορεί να είναι χρήσιμο στους μετόχους για την αξιολόγηση του κινδύνου να εξυπηρετήσει ο αντιπρόσωπος άλλα συμφέροντα πλην των συμφερόντων του μετόχου, σύμφωνα με το άρθρο 128 παρ. 5 του Ν. 4548/2018.*

*Σύγκρουση συμφερόντων είναι δυνατόν να προκύπτει ιδίως όταν ο αντιπρόσωπος είναι:*

*α. Μέτοχος που ασκεί τον έλεγχο της Εταιρείας ή είναι άλλο νομικό πρόσωπο ή οντότητα που ελέγχεται από το μέτοχο αυτόν,*

*β. Μέλος του Διοικητικού Συμβουλίου ή της εν γένει διοίκησης της Εταιρείας ή μετόχου που ασκεί τον έλεγχο της Εταιρείας ή άλλου νομικού προσώπου ή οντότητας που ελέγχεται από μέτοχο ο οποίος ασκεί τον έλεγχο της Εταιρείας,*

*γ. Υπάλληλος ή ελεγκτής της Εταιρείας ή μετόχου που ασκεί τον έλεγχο της Εταιρείας, ή άλλου νομικού προσώπου ή οντότητας που ελέγχεται από μέτοχο που ασκεί τον έλεγχο της Εταιρείας,*

*δ. Σύζυγος ή συγγενής πρώτου βαθμού με ένα από τα φυσικά πρόσωπα που αναφέρονται στις περιπτώσεις α΄ έως και γ’.*

*Ο διορισμός και η ανάκληση αντιπροσώπου του μετόχου γίνεται εγγράφως και όχι ηλεκτρονικά καθόσον δεν προβλέπεται από το καταστατικό της Εταιρείας, και κοινοποιείται στην Εταιρεία με τον ίδιο τύπο στην Υπηρεσία Εξυπηρέτησης Μετόχων της Εταιρείας (Θέση «Τζήμα» Κορωπί Αττικής, τηλ.: 210-6694200), τουλάχιστον σαράντα οκτώ (48) ώρες πριν από την ημερομηνία της Τακτικής Γενικής Συνέλευσης, ήτοι μέχρι* ***την 10η Ιουλίου 2019 και ώρα 15:00.***

***ΔΙΚΑΙΩΜΑΤΑ ΜΕΙΟΨΗΦΙΑΣ ΤΩΝ ΜΕΤΟΧΩΝ***

*Σύμφωνα με το άρθρο 121 παράγραφος 4 του Ν. 4548/2018, ενημερώνουμε τους κ.κ. Μετόχους ότι, μεταξύ άλλων, έχουν και τα ακόλουθα δικαιώματα που προβλέπονται στις παραγράφους 2, 3, 6 και 7 του άρθρου 141 του Ν. 4548/2018:*

*1. Με αίτηση Μετόχων που εκπροσωπούν το 1/20 του καταβεβλημένου κεφαλαίου το Διοικητικό Συμβούλιο υποχρεούται να εγγράψει πρόσθετα θέματα στην ημερήσια διάταξη της Γενικής Συνέλευσης, αν η σχετική αίτηση περιέλθει στο Διοικητικό Συμβούλιο τουλάχιστον δέκα πέντε (15) ημέρες πριν από τη Γενική Συνέλευση, ήτοι μέχρι την 27η Ιουνίου 2019. H αίτηση για την εγγραφή πρόσθετων θεμάτων στην ημερήσια διάταξη θα πρέπει να συνοδεύεται από αιτιολόγηση ή από σχέδιο απόφασης προς έγκριση στη Γενική Συνέλευση. Η αναθεωρημένη ημερήσια διάταξη δημοσιοποιείται με τον ίδιο τρόπο, όπως και η προηγούμενη ημερήσια διάταξη, δεκατρείς (13) ημέρες πριν από την ημερομηνία της Γενικής Συνέλευσης. Ταυτόχρονα τίθεται στη διάθεση των Μετόχων στην ιστοσελίδα της Eταιρείας, μαζί με την αιτιολόγηση ή το σχέδιο απόφασης που έχει υποβληθεί από τους Μετόχους. Εφόσον τα θέματα αυτά δεν δημοσιευθούν, οι αιτούντες Μέτοχοι δικαιούνται να ζητήσουν την αναβολή της Γενικής Συνέλευσης σύμφωνα με την παράγραφο 5 του άρθρου 141 του Ν. 4548/2018 και να προβούν οι ίδιοι στη δημοσίευση με δαπάνη της Εταιρίας.*

*2. Μέτοχοι που εκπροσωπούν το 1/20 του καταβεβλημένου κεφαλαίου έχουν το δικαίωμα να υποβάλουν σχέδια αποφάσεων για θέματα που περιλαμβάνονται στην αρχική ή την τυχόν αναθεωρημένη ημερήσια διάταξη της Γενικής Συνέλευσης. Η σχετική αίτηση πρέπει να περιέλθει στο Διοικητικό Συμβούλιο επτά (7) τουλάχιστον ημέρες πριν από την ημερομηνία της Γενικής Συνέλευσης, τα σχέδια δε αποφάσεων τίθενται στη διάθεση των Μετόχων κατά τα οριζόμενα στην παράγραφο 3 του άρθρου 123 του Ν. 4548/2018, έξι (6) τουλάχιστον ημέρες πριν από την ημερομηνία της Γενικής Συνέλευσης.*

*3. Ύστερα από αίτηση οποιουδήποτε Μετόχου, που υποβάλλεται στην Εταιρία πέντε (5) τουλάχιστον πλήρεις ημέρες πριν από τη Γενική Συνέλευση, το Διοικητικό Συμβούλιο υποχρεούται να παρέχει στη Γενική Συνέλευση τις αιτούμενες συγκεκριμένες πληροφορίες για τις υποθέσεις της Εταιρίας, στο μέτρο που αυτές είναι σχετικές με τα θέματα της ημερήσιας διάταξης. Υποχρέωση παροχής πληροφοριών δεν υφίσταται, όταν οι σχετικές πληροφορίες διατίθενται ήδη στον διαδικτυακό τόπο της Εταιρίας, ιδίως με τη μορφή ερωτήσεων και απαντήσεων. Επίσης, με αίτηση Μετόχων που εκπροσωπούν το 1/20 του καταβεβλημένου κεφαλαίου, το Διοικητικό Συμβούλιο υποχρεούται να ανακοινώσει στην Τακτική Γενική Συνέλευση, τα ποσά που, κατά την τελευταία διετία καταβλήθηκαν σε κάθε μέλος του Διοικητικού Συμβουλίου ή στους διευθυντές της Εταιρίας, καθώς και κάθε παροχή προς τα πρόσωπα αυτά, από οποιαδήποτε αιτία ή σύμβαση της Εταιρίας με αυτούς. Σε όλες αυτές τις περιπτώσεις το Διοικητικό Συμβούλιο μπορεί να αρνηθεί την παροχή των πληροφοριών για αποχρώντα ουσιώδη λόγο, ο οποίος αναγράφεται στα πρακτικά. Το Διοικητικό Συμβούλιο μπορεί να απαντήσει ενιαία σε αιτήσεις Μετόχων με το ίδιο περιεχόμενο.*

*4.΄Υστερα από αίτηση Μετόχων που εκπροσωπούν το 1/10 του καταβεβλημένου κεφαλαίου, που υποβάλλεται στην Εταιρία πέντε (5) τουλάχιστον πλήρεις ημέρες πριν από τη Γενική Συνέλευση, το Διοικητικό Συμβούλιο υποχρεούται να παρέχει στη Γενική Συνέλευση πληροφορίες για την πορεία των εταιρικών υποθέσεων και την περιουσιακή κατάσταση της Εταιρίας. Το Διοικητικό Συμβούλιο μπορεί να αρνηθεί την παροχή των πληροφοριών για αποχρώντα ουσιώδη λόγο, ο οποίος αναγράφεται στα πρακτικά.*

*Σε όλες τις παραπάνω περιπτώσεις, οι αιτούντες Μέτοχοι οφείλουν να αποδεικνύουν τη μετοχική τους ιδιότητα και, εκτός από την περίπτωση του πρώτου εδαφίου της ανωτέρω παραγράφου 3, τον αριθμό των μετοχών που κατέχουν κατά την άσκηση του σχετικού δικαιώματος. Η απόδειξη της μετοχικής ιδιότητας μπορεί να γίνεται με κάθε νόμιμο μέσο και πάντως μέσω της απευθείας ηλεκτρονικής σύνδεσης της Εταιρείας με τα αρχεία της ΕΧΑΕ ή με την προσκόμιση σχετικής έγγραφης βεβαίωσης της ΕΧΑΕ.*

*Λεπτομερέστερες πληροφορίες σχετικά με τα ανωτέρω δικαιώματα μειοψηφίας και τους όρους άσκησής τους είναι διαθέσιμες στην ιστοσελίδα της Εταιρείας (http://www.karamolegos-bkr.gr/).*

***ΔΙΑΘΕΣΙΜΑ ΕΓΓΡΑΦΑ ΚΑΙ ΠΛΗΡΟΦΟΡΙΕΣ***

*Οι πληροφορίες του άρθρου 123 παρ. 3 και 4 του Ν. 4548/2018 και συγκεκριμένα, η Πρόσκληση της Γενικής Συνέλευσης, το πλήρες κείμενο των εγγράφων που πρόκειται να υποβληθούν στην Τακτική Γενική Συνέλευση, τα έντυπα για την άσκηση δικαιώματος ψήφου μέσω αντιπροσώπου, τα σχέδια αποφάσεων για τα θέματα της ημερήσιας διάταξης, καθώς και πληρέστερες πληροφορίες σχετικά με την άσκηση των δικαιωμάτων μειοψηφίας των παρ. 2, 3, 6 και 7 του άρθρου 141 του Ν. 4548/2018 είναι διαθέσιμα σε έγχαρτη μορφή στην Υπηρεσία Εξυπηρέτησης Μετόχων της Εταιρείας (Θέση «Τζήμα» Κορωπί Αττικής, τηλ.: 210-6694200), από όπου οι μέτοχοι μπορούν να λαμβάνουν αντίγραφα, η δε Εταιρεία αποστέλλει τα ανωτέρω χωρίς χρέωση σε κάθε μέτοχο που τα ζητεί. Επίσης, όλα τα ανωτέρω έγγραφα, οι πληροφορίες καθώς και ο συνολικός αριθμός των υφιστάμενων μετοχών και δικαιωμάτων ψήφου είναι διαθέσιμα σε ηλεκτρονική μορφή στην ιστοσελίδα της Εταιρείας (http://www.karamolegos-bkr.gr/).*

*Κορωπί, 18η Ιουνίου 2019*

*ΤΟ ΔΙΟΙΚΗΤΙΚΟ ΣΥΜΒΟΥΛΙΟ»*

ΠΑΡΑΡΤΗΜΑ ΙΙ

**Σχόλια Διοικητικού Συμβουλίου επί των θεμάτων της ημερήσιας διάταξης**

Σύμφωνα µε το Νόμο και το Καταστατικό της Ανώνυμης Εταιρείας «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.» (η "**Εταιρεία**"), καλούνται οι κάτοχοι κοινών ονομαστικών μετοχών της Εταιρείας (στο εξής οι "**Μέτοχοι**") σε Τακτική Γενική Συνέλευση (στο εξής η «ΤΓΣ») για συζήτηση και λήψη απόφασης επί των ακόλουθων θεμάτων της ημερήσιας διάταξης:

**1ο Θέμα**:

1) Υποβολή προς έγκριση των Ετήσιων Οικονομικών Καταστάσεων – Εταιρικών και Ενοποιημένων, που αφορούν στην κλειόμενη χρήση 2018 (01.01.2018 – 31.12.2018) και των σχετικών Εκθέσεων του Διοικητικού Συμβουλίου και των Ορκωτών Ελεγκτών - Λογιστών, που αφορούν στην κλειόμενη χρήση 2018 (01.01.2018 – 31.12.2018).

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : 50% + 1 των εκπροσωπούμενων ψήφων |

Το πρώτο (1ο) θέμα της Ημερήσιας Διάταξης αφορά στην υποβολή προς έγκριση των Υποβολή των Ετήσιων Οικονομικών Καταστάσεων – Εταιρικών και Ενοποιημένων, που αφορούν στην κλειόμενη χρήση 2018 (01.01.2018 – 31.12.2018), ήτοι του Ισολογισμού μετά του Λογαριασμού Αποτελεσμάτων Χρήσης, της Κατάστασης Μεταβολών των Ιδίων Κεφαλαίων, της Κατάστασης Ταμειακών Ροών καθώς και των Σημειώσεων των Οικονομικών Καταστάσεων, οι οποίες εγκρίθηκαν από το Διοικητικό Συμβούλιο της Εταιρείας κατά την συνεδρίασή του µε ημερομηνία 18/04/2019, καθώς και των σχετικών Εκθέσεων του Διοικητικού Συμβουλίου και των Ορκωτών Ελεγκτών - Λογιστών της Εταιρείας.

**2ο Θέμα**:

2) Λήψη απόφασης για την διανομή των κερδών της εταιρικής χρήσης 01.01.2018 – 31.12.2018 καθώς και του τρόπου και χρόνου διάθεσης αυτών.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : 50% + 1 των εκπροσωπούμενων ψήφων |

Για το Θέμα αυτό θα ληφθεί απόφαση από την ΤΓΣ

**3ο Θέμα**:

3) Έγκριση της συνολικής διαχείρισης της Εταιρείας, σύμφωνα με το άρθρο 108 του Ν. 4548/2018, όπως ισχύει, και απαλλαγή των Ορκωτών Ελεγκτών της Εταιρίας από κάθε ευθύνη αποζημίωσης για την εταιρική χρήση 01.01.2018-31.12.2018.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : 50% + 1 των εκπροσωπούμενων ψήφων |

Το Διοικητικό Συμβούλιο θα εισηγηθεί στην ΤΓΣ όπως οι Μέτοχοι της Τακτικής Γενικής Συνέλευσης εγκρίνουν την, κατ’ άρθρο 108 του Ν. 4548/2018, συνολική διαχείριση της Εταιρείας για την εταιρική χρήση 2018 και την απαλλαγή των Ορκωτών Ελεγκτών από κάθε ευθύνη αποζημίωσης για την εταιρική χρήση 01.01.2018 – 31.12.2018.

**4ο Θέμα**:

4) Εκλογή ενός Τακτικού και ενός Αναπληρωματικού Ορκωτού Ελεγκτή - Λογιστή από το Μητρώο Ορκωτών Ελεγκτών για τον έλεγχο των ετησίων και εξαμηνιαίων οικονομικών καταστάσεων (Εταιρικών και Ενοποιημένων) για την τρέχουσα χρήση 2019 και καθορισμός της αμοιβής αυτών.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : 50% + 1 των εκπροσωπούμενων ψήφων |

Για το Θέμα αυτό θα ληφθεί απόφαση από την ΤΓΣ

**5ο Θέμα**:

5) Χορήγηση αδείας, σύμφωνα με το άρθρο 98 παρ. 1 του Ν. 4548/2018, στα μέλη του Διοικητικού Συμβουλίου και στους Διευθυντές της Εταιρείας για τη συμμετοχή τους σε Διοικητικά Συμβούλια ή στη Διεύθυνση εταιρειών εντός ή/και εκτός του Ομίλου που επιδιώκουν όμοιους ή παρεμφερείς σκοπούς καθώς και των συνδεδεμένων εταιρειών.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : 50% + 1 των εκπροσωπούμενων ψήφων |

Για το Θέμα αυτό θα ληφθεί απόφαση από την ΤΓΣ

**6ο Θέμα**

6) Έγκριση των καταβληθεισών αμοιβών και αποζημιώσεων στα μέλη του Διοικητικού Συμβουλίου της Εταιρείας για την εταιρική χρήση 01.01.2018 – 31.12.2018 και προέγκριση αμοιβών και αποζημιώσεων του Διοικητικού Συμβουλίου για την εταιρική χρήση 01.01.2019– 31.12.2019.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : ½ άλλως 50% + 1 των εκπροσωπούμενων ψήφων |

Το Διοικητικό Συμβούλιο θα εισηγηθεί να εγκριθούν οι καταβληθείσες για την χρήση 2018 αμοιβές και συγκεκριμένα οι αμοιβές ή αποζημιώσεις για το ανεξάρτητο και μη εκτελεστικό μέλος του Διοικητικού Συμβουλίου, κο. Απόστολο Παπαδόπουλο, μέχρι του ποσού των τριακοσίων πενήντα Ευρώ (€ 350,00) μηνιαίως προ φόρων και άλλων κρατήσεων και οι αμοιβές ή αποζημιώσεις του Διευθύνοντος Συμβούλου και εκτελεστικού μέλους του Δ.Σ., κου. Εμμανουήλ Καραμολέγκου, έως του ποσού των τετρακοσίων χιλιάδων Ευρώ (€ 400.000,00) ετησίως προ φόρων και άλλων κρατήσεων και οι αμοιβές ή αποζημιώσεις της Αντιπροέδρου και εκτελεστικού μέλους του Δ.Σ., κας. Μαρίας Καραμολέγκου, έως του ποσού των διακοσίων πενήντα χιλιάδων Ευρώ (€ 250.000,00) ετησίως προ φόρων και άλλων κρατήσεων.

Επίσης, το Διοικητικό Συμβούλιο θα εισηγηθεί να καταβληθούν αμοιβές για τη χρήση 2019 στα Ανεξάρτητα Μη Εκτελεστικά Μέλη μέχρι του ποσού των δέκα χιλιάδων (10.000,00) ευρώ ετησίως για κάθε Μέλος για τη συμμετοχή τους στο Διοικητικό Συμβούλιο καθώς και μέχρι του ποσού των πέντε χιλιάδων (5.000,00€) ευρώ ετησίως για κάθε μέλος της Επιτροπής Ελέγχου και μέχρι του ποσού των επτά χιλιάδων (7.000,00€) ευρώ ετησίως για τον Πρόεδρο της Επιτροπής Ελέγχου, προ φόρων και άλλων κρατήσεων, για τη συμμετοχή τους στην Επιτροπή Ελέγχου. Επίσης, το Διοικητικό Συμβούλιο θα εισηγηθεί να καταβληθούν οι ίδιες αμοιβές ή αποζημιώσεις της παρελθούσας χρήσης 2018 στον Διευθύνοντα Σύμβουλο της Εταιρείας και στην Αντιπροέδρο του Δ.Σ.

**7ο Θέμα**

7) Εναρμόνιση του Καταστατικού της Εταιρείας, σύμφωνα με τις διατάξεις του Ν. 4548/2018, όπως ισχύει. Τροποποίηση των άρθρων 4, 5, 6, 7, 8, 9, 10, 11, 12, 13, 15, 16, 18, 19, 20, 21, 23, 24, 26, 27, 28, 29, 31, 32, 33, 34, 35 του Καταστατικού της Εταιρείας, κατάργηση του άρθρου 14 του Καταστατικού και αναρίθμηση των άρθρων από το άρθρο 15 και εντεύθεν και Κωδικοποίηση αυτού.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : ½ άλλως 50% + 1 των εκπροσωπούμενων ψήφων |

Για το Θέμα αυτό θα ληφθεί απόφαση από την ΤΓΣ.

**8ο Θέμα**

8) Έγκριση της Πολιτικής Αποδοχών της Εταιρείας, σύμφωνα με το άρθρο 110 παρ. 2 του Ν. 4548/2018, όπως ισχύει.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : ½ άλλως 50% + 1 των εκπροσωπούμενων ψήφων |

Για το Θέμα αυτό έχει ληφθεί σχετική απόφαση από το Διοικητικό Συμβούλιο, το οποίο και θα εισηγηθεί στην Γενική Συνέλευση να εγκρίνει την Πολιτική Αποδοχών της Εταιρείας κατ’ άρθρο 110 παρ. 2 του Ν.4548/2018

**9ο Θέμα**

9) Εκλογή μελών Επιτροπής Ελέγχου και ορισμός Προέδρου αυτής, σύμφωνα με το άρθρο 44 του Ν. 4449/2017, ως ισχύει.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : ½ άλλως 50% + 1 των εκπροσωπούμενων ψήφων |

Για το Θέμα αυτό θα ληφθεί απόφαση από την ΤΓΣ.

**10ο Θέμα**

10) Ενημέρωση για αποφάσεις του Διοικητικού Συμβουλίου.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : ½ άλλως 50% + 1 των εκπροσωπούμενων ψήφων |

Για το Θέμα αυτό το Διοικητικό Συμβούλιο θα ενημερώσει τους κ.κ. μετόχους για τις ληφθείσες αποφάσεις του Δ.Σ. για τη χρήση 2018.

**11ο Θέμα**

11) Διάφορες ανακοινώσεις και αποφάσεις.

|  |  |
| --- | --- |
| Απαιτούμενη Απαρτία : 1/5 άλλως 20% του μετοχικού κεφαλαίου | Απαιτούμενη Πλειοψηφία : ½ άλλως 50% + 1 των εκπροσωπούμενων ψήφων |

Επί του παρόντος, το Διοικητικό Συμβούλιο δεν προτίθεται να προβεί σε ανακοινώσεις, εκτός εάν προκύψουν νέα σημαντικά γεγονότα που χρήζουν ανακοίνωσης στην ΤΓΣ.

Κορωπί, 18 Ιουνίου 2019

Το Διοικητικό Συμβούλιο

ΠΑΡΑΡΤΗΜΑ ΙΙΙ

Υπόδειγμα Εξουσιοδότησης:

**Προς την**

**«ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.»**

**Θέση Τζήμα**

**ΤΚ 194 00 ΚΟΡΩΠΙ**

ΕΝΤΥΠΟ ΔΙΟΡΙΣΜΟΥ ΑΝΤΙΠΡΟΣΩΠΟΥ ΜΕΤΟΧΟΥ

ΓΙΑ ΤΗ ΣΥΜΜΕΤΟΧΗ ΣΤΗΝ TAKTΙΚH ΓΕΝΙΚΗ ΣΥΝΕΛΕΥΣΗ

ΤΩΝ ΜΕΤΟΧΩΝ ΤΗΣ «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.»

ΤΗΣ 12ης ΙΟΥΛΙΟΥ 2019

ΣΤΟΙΧΕΙΑ ΥΠΟΓΡΑΦΟΝΤΟΣ ΜΕΤΟΧΟΥ

**Επώνυμο/Επωνυμία: ......................................................................**

**Όνομα: ................................. Πατρώνυμο:..................................................**

**Διεύθυνση / Έδρα:..................................................................................................**

**Οδός: ..... Αριθμός: ....................... Ταχ. Κώδικας: ...............................**

**Αριθμός Τηλεφώνου: .......................................................................................**

**Αριθμός μερίδας Σ Α Τ: ...........................................................................................**

|  |
| --- |
| **Αριθμός Κοινών Μετοχών: .......................................................................................** |

**Ο υπογράφων Μέτοχος, με την παρούσα παρέχω**

**□ στον κ. ………………………., ή στον κ. …………………… ή στον κ. ……………………..**

**ή □ *(συμπληρώνεται στην περίπτωση που επιθυμείτε άλλο πρόσωπο της αρεσκείας σας)***

**1. στον/στην ......................... του........................., κάτοικο..................,** **οδός.................... αρ. ........ κάτοχο ΑΔΤ/Διαβατηρίου................................. που εκδόθηκε την** …………… **από το ……………………..**

**2 στον/στην ίου , κάτοικο** **, οδός αρ , κάτοχο ΑΔΤ/Διαβατηριου που** **εκδόθηκε την ………………..από το …………………**

**3. στον/στην του , κάτοικο.................... οδός............................ αρ. ....... κάτοχο ΑΔΤ/Διαβατηρίου..... που** **εκδόθηκε την................ από το........**

**την εντολή, την πληρεξουσιότητα και το δικαίωμα όπως, ενεργώντας από κοινού ή ο καθένας χωριστά, με αντιπροσωπεύσουν στην Τακτική Γενική Συνέλευση των Μετόχων της «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.», η οποία θα συνέλθει την 12η Ιουλίου 2019, ημέρα Παρασκευή και ώρα 15:00, στην έδρα της ανωτέρω εταιρείας «ΑΡΤΟΒΙΟΜΗΧΑΝΙΑ ΚΑΡΑΜΟΛΕΓΚΟΣ Α.Ε.», και ασκήσουν για λογαριασμό μου, τα δικαιώματα ψήφου που απορρέουν από τις ανωτέρω δηλωθείσες μετοχές ή από όσες θα είμαι κύριος ή έχω δικαίωμα ψήφου (π.χ. ως ενεχυρούχος ή θεματοφύλακας)** κατά την ημερομηνία καταγραφής για τα αναφερόμενα θέματα της ημερήσιας διάταξης κατά την απόλυτη κρίση της/του/τους **ή** σύμφωνα με τις ακόλουθες οδηγίες μου ***(συμπληρώνεται στην*** ***περίπτωση που επί όλων ή ορισμένων θεμάτων της ημερήσιας διάταξης παρέχονται οδηγίες ψήφου προς το αντιπρόσωπο).***

| ΘΕΜΑ ΗΜΕΡΗΣΙΑΣ ΔΙΑΤΑΞΗΣ | ΥΠΕΡ | ΚΑΤΑ | ΑΠΟΧΗ |
| --- | --- | --- | --- |
| 1. Υποβολή προς έγκριση των Ετήσιων Οικονομικών Καταστάσεων – Εταιρικών και Ενοποιημένων, που αφορούν στην κλειόμενη χρήση 2018 (01.01.2018 – 31.12.2018) και των σχετικών Εκθέσεων του Διοικητικού Συμβουλίου καιτων Ορκωτών Ελεγκτών - Λογιστών, που αφορούν στην κλειόμενη χρήση 2018 (01.01.2018 – 31.12.2018). |  |  |  |
| 1. Λήψη απόφασης για την διανομή των κερδών της εταιρικής χρήσης 01.01.2018 – 31.12.2018 καθώς και του τρόπου και χρόνου διάθεσης αυτών. |  |  |  |
| 1. Έγκριση της συνολικής διαχείρισης της Εταιρείας, σύμφωνα με το άρθρο 108 του Ν. 4548/2018, όπως ισχύει, και απαλλαγή των Ορκωτών Ελεγκτών της Εταιρίας από κάθε ευθύνη αποζημίωσης για την εταιρική χρήση   01.01.2018-31.12.2018. |  |  |  |
| 1. Εκλογή ενός Τακτικού και ενός Αναπληρωματικού Ορκωτού Ελεγκτή - Λογιστή από το Μητρώο Ορκωτών Ελεγκτών για τον έλεγχο των ετησίων και εξαμηνιαίων οικονομικών καταστάσεων (Εταιρικών και Ενοποιημένων) για την τρέχουσα χρήση 2019 και καθορισμός της αμοιβής αυτών |  |  |  |
| 1. Χορήγηση αδείας, σύμφωνα με το άρθρο 98 παρ. 1 του Ν. 4548/2018, στα μέλη του Διοικητικού Συμβουλίου και στους Διευθυντές της Εταιρείας για τη συμμετοχή τους σε Διοικητικά Συμβούλια ή στη Διεύθυνση εταιρειών εντός ή/και εκτός του Ομίλου που επιδιώκουν όμοιους ή παρεμφερείς σκοπούς καθώς και των συνδεδεμένων εταιρειών |  |  |  |
| 1. Έγκριση των καταβληθεισών αμοιβών και αποζημιώσεων στα μέλη του Διοικητικού Συμβουλίου της Εταιρείας για την εταιρική χρήση 01.01.2018 – 31.12.2018 και προέγκριση αμοιβών και αποζημιώσεων του Διοικητικού Συμβουλίου για την εταιρική χρήση 01.01.2019– 31.12.2019. |  |  |  |
| 1. Εναρμόνιση του Καταστατικού της Εταιρείας, σύμφωνα με τις διατάξεις του Ν. 4548/2018, όπως ισχύει. Τροποποίηση των άρθρων 4, 5, 6, 7, 8, 9, 10, 11, 12, 13, 15, 16, 18, 19, 20, 21, 23, 24, 26, 27, 28, 29, 31, 32, 33, 34, 35 του Καταστατικού της Εταιρείας, κατάργηση του άρθρου 14 του Καταστατικού και αναρίθμηση των άρθρων από το άρθρο 15 και εντεύθεν και Κωδικοποίηση αυτού. |  |  |  |
| 1. Έγκριση της Πολιτικής Αποδοχών της Εταιρείας, σύμφωνα με το άρθρο 110 παρ. 2 του Ν. 4548/2018, όπως ισχύει |  |  |  |
| 1. Εκλογή μελών Επιτροπής Ελέγχου και ορισμός Προέδρου αυτής, σύμφωνα με το άρθρο 44 του Ν. 4449/2017, ως ισχύει. |  |  |  |
| 1. Ενημέρωση για αποφάσεις του Διοικητικού Συμβουλίου. |  |  |  |
| 1. Λοιπά θέματα και ανακοινώσεις. |  |  |  |

**Εγκρίνω από τώρα κάθε ενέργεια του/των ανωτέρω αντιπροσώπου/ων μου, που θα γίνει στα πλαίσια της παρούσας εξουσιοδότησης, ως νόμιμη, έγκυρη και ισχυρή και ως εάν είχε επιχειρηθεί από εμένα τον ίδιο.**

**Η παρούσα δεν ισχύει εφόσον παρευρεθώ ο ίδιος στην ανωτέρω Γενική Συνέλευση ή εφόσον γνωστοποιήσω στην Εταιρεία το αργότερο μέχρι την** 10**η Ιουλίου 2019** **και ώρα 15:00 έγγραφη ανάκληση της παρούσας.**

**Ημερομηνία..............................**

**Ο/Η ΜΕΤΟΧΟΣ**

**Υπογραφή..............................**

Το παρόν έντυπο, αφού συμπληρωθεί και υπογραφεί, πρέπει να αποσταλεί στον Κεντρικά Γραφεία της Εταιρείας, θέση Τζήμα, Κορωπί Αττικής (Υπηρεσία Εξυπηρέτησης Μετόχων), το αργότερο μέχρι την 10η Ιουλίου 2019 και ώρα 15:00, είτε μέσω e-mail ,στους κάτωθι:

[p.thanos@karamolegos-bkr.gr](mailto:p.thanos@karamolegos-bkr.gr)

[a.petroulia@karamolegos-bkr.gr](mailto:a.petroulia@karamolegos-bkr.gr)